**Педагогическа ситуация за трета и четвърта група в детска градина на тема: „Emotions“ - Емоции**

Здравейте прекрасни дечица! Нашите виртуални приключения продължават, но се надявам все пак, да се видим скоро здрави и усмихнати в детската градина.

Уважаеми родители, публикувам линкове към клипчета, песни и електронния учебник на „Издателство Изкуства“, които детето ви да гледа в удобно за вас време. По възможност да бъде в тиха обстановка, за да може да чуе и запомни песничките, думите и изреченията.

**Основна лексика:**

Emotions: happy, angry, excited, sad /щастлив, ядосан, развълнуван, тъжен/

Хайде за начало да се поздравим с една песничка, която децата много обичат: Hello

<https://www.youtube.com/watch?v=tVlcKp3bWH8>

Пуснете клипчето, което ще запознае децата с основните емоции.

<https://www.youtube.com/watch?v=o5jZIswSfSE&t=2s>

Ние възрастните правим всичко по силите ни, за да са щастливи децата, а когато те са щастливи пляскат с ръце, тропат с крака и още много други неща.☺ Следва песничката: If You`re Happy and You Know It.

<https://www.youtube.com/watch?v=71hqRT9U0wg>

**Интерактивни упражнения:**

* на стр. 1 и 2 Поставете оцветените лица на децата върху неоцветените. Думите и картинките са озвучени.
* на стр. 3 Под лицата на децата поставете озвучените думи с правилната емоция.
* на стр. 4 и 5 Сложете тази емоция, която изпитвате, когато сте със семейството си, когато получавате подаръци, когато сте с приятели или сте с домашен любимец.
* на стр. 6 Довършете редиците, като се съобразите как да ги редувате.
* на стр. 7 Текст към песента If you are happy
* на стр. 8 Поставете правилната уста, според емоцията.
* на стр. 9 Сложете очи и уста.

<https://izkustva.bg/itidgeng3/lesson.php?id=292>

Да затвърдим чувствата и емоциите с децата и тяхната учителка с последното клипче:

<https://www.youtube.com/watch?v=utZr0dPu5sk>

Емоджитата и емотиконите са вече неразделна част от употребата на новите технологии, част от съвременното общуване и начин да покажем емоцията си. Това е и причината да ви предизвикам да си изработите свои. От линка, който следва, може да черпите идеи, но може и да измислите свои. Изненадайте ме със своята креативност.

<https://artsycraftsymom.com/20-emoji-crafts-for-kids-and-teens/>

Бъдете щастливи и радвайте хората около вас!

Хубав и усмихнат ден от мен!

Димитринка Димитрова

„ЦПЛР“ - Бургас